ลดหย่อน
โดย...ชัตน์วรี (shewarat@hotmail.com)
28 ก.ค. 2559

โดย...ชัตน์วรี ([email protected])
มีข่าวดีมาฝาก ที่ประชุมคณะรัฐมนตรีมีมติให้เห็นชอบการ “ฝากเงินสงเคราะห์” ให้ได้รับสิทธิประโยชน์หักลดหย่อนภาษีเช่นเดียวกับการทำ “ประกันชีวิต” เริ่มตั้งแต่ปีภาษี 2559 มีเงื่อนไขคือ
- ฝากเงินสงเคราะห์ที่ธนาคารของรัฐ 3 แห่ง คือ ธ.ก.ส. ธอส. และออมสิน ระยะเวลาการฝากเงิน 10 ปีขึ้นไป
-ได้รับเงินคืนเมื่อครบกำหนดระยะเวลา/ได้รับความคุ้มครองกรณีเสียชีวิต
- ลดหย่อนภาษีเงินได้บุคคลธรรมดาตามที่จ่ายจริง แต่ไม่เกินปีละ 1 แสนบาท และนำยอดเงินฝากดังกล่าวไปรวมกับเบี้ยประกันชีวิต ขอลดหย่อนภาษีรวมกันได้ไม่เกินปีละ 1 แสนบาท
ปัจจุบัน ธ.ก.ส.และออมสินมีผลิตภัณฑ์เงินฝากสงเคราะห์อยู่แล้ว แต่ที่ผ่านมาไม่สามารถนำไปลดหย่อนภาษีได้ เช่น เงินฝากสงคราะห์ “ธ.ก.ส.เพิ่มรัก 12/10” ส่งเงินออมเดือนละ 300-1,000 บาท เมื่อครบกำหนดได้รับเงิน 100% ของเงินทุน พร้อมเงินสมนาคุณ 8 เท่าของจำนวนเงินที่ส่งฝากรายเดือน กรณีเสียชีวิตเจ็บป่วยได้รับ 100% ของเงินทุน กรณีเสียชีวิตด้วยอุบัติเหตุรับเพิ่ม 100%